Fredag var dagen, hvor gæsterne til dette års Tall Ships Races kunne få et nærmere kig på besætningerne fra de mange skibe i havnen, da der var parade igennem byen.

De 40 skibe, der i disse dage ligger til i Limfjorden, kan mønstre 1500 besætningsmedlemmer, og det kunne mærkes på havnen i dag. Det var nemlig tid til Crew Parade, hvor besætningerne gik igennem gader for at vise uniformer, flag og udklædninger frem til alle gæsterne. Limfjordsbroen var blandt ander godt fyldt op med mennesker for at få et kig, da paraden gik under broen. Det var også nogle glade besætningsmedlemmer, TV2 Nord mødte. -	Det er fantastisk. Alle de store skibe, alle menneskerne, god mad – alt er fantastisk, siger Edgars fra et lettiske skib Spaniel. Havnen får ros Nogle af dem i paraden, der måske trak lidt ekstra opmærksomhed, er besætningen fra det omanske skib Shabab Oman II. Selvom de fleste havde gjort noget ekstra ud af sig ved enten at iklæde sig besætningstøjet eller karnevalslignende kostumer, så havde omanerne ovenikøbet sækkepiber med til at spille Aalborg op. De havde da også glædet sig til, at de kom til Aalborg på Tall Ships Races ruten. -	Vi har set frem til at komme til den her fantastiske havn. Der er mange besøgende og turister, og havnens faciliteter til skibene, siger Mohammed fra skibet Shabab Oman II. Man kan se meget fra paraden på TV2 Nords Instagram profil.